钦定古今图书集成/明伦汇编/官常典/第618卷 > 李允简
## 钦定古今图书集成/明伦汇编/官常典/第618卷 > 李允简

按《明外史张岳传》：“允简，融县人。由举人历思州知府。
以郡境多寇，遣妻孥归，独与孙炳文居。酉阳宣慰冉
元者嗾许保，黑苗突思州，劫知府，允简与孙皆被执，
许保挟以求厚赎，允简则传语邦宪，令亟进兵。在贼
中自投高崖下，贼拽出弃之。途次人舁还，至清浪卫
而卒。诏赠贵州副使，赐祭葬，官一子。”